b'\n_START_ARTICLE_\nAleksandras Chalifmanas\n_START_SECTION_\nBiografija\n_START_PARAGRAPH_\nKai buvo \xc5\xa1e\xc5\xa1eri\xc5\xb3, t\xc4\x97vas prad\xc4\x97jo mokyti Chalifman\xc4\x85 \xc5\xbeaisti \xc5\xa1achmatais. Tarptautinis meistras, IM (1986 m.)._NEWLINE_Didmeistrio titulas jam buvo suteiktas 1990 metais, kai pademonstravo puik\xc5\xb3 \xc5\xbeaidim\xc4\x85 ir nugal\xc4\x97jo turnyre "1990 New York Open", aplenkdamas daugyb\xc4\x99 stipri\xc5\xb3 \xc5\xbeaid\xc4\x97j\xc5\xb3._NEWLINE_Svarbiausias Chalifmano pasiekimas \xe2\x80\x93 1999 met\xc5\xb3 Las Vegaso FIDE \xc4\x8dempionate  i\xc5\xa1kovotas FIDE pasaulio \xc4\x8dempiono titulas. Tiesa, titul\xc4\x85 jis prarado po met\xc5\xb3 (2000-metais). Tuo metu jo reitingas buvo 44 pasaulyje, ir tai nepalankiai \xc4\xafvertino "Klasikinis" (Tuo metu pasaulio \xc4\x8dempiono titulas buvo padalintas \xc4\xaf FIDE ir paprast\xc4\x85) pasaulio \xc4\x8dempionas Garis Kasparovas._NEWLINE_V\xc4\x97liau Chalifmanas buvo pakviestas \xc4\xaf Linareso \xc5\xa1achmat\xc5\xb3 turnyr\xc4\x85 ir pasirod\xc4\x97 puikiai (ta\xc4\x8diau u\xc5\xbe\xc4\x97m\xc4\x97 \xc5\xbeemesn\xc4\x99 viet\xc4\x85 u\xc5\xbe Kasparov\xc4\x85)._NEWLINE_Chalifmanas taip pat laim\xc4\x97jo 1982 met\xc5\xb3 TSRS jaunimo \xc4\x8dempionat\xc4\x85, 1984 met\xc5\xb3 TSRS \xc4\x8dempionat\xc4\x85, 1985 metais Groningene Europos jaunimo \xc5\xa1achmat\xc5\xb3 \xc4\x8dempionat\xc4\x85. Taip pat - 1985 ir 1987 met\xc5\xb3 Maskvos \xc4\x8dempionatus, 1990 met\xc5\xb3 turnyr\xc4\x85 Groningene, 1993 met\xc5\xb3 turnyr\xc4\x85 Ter Apelyje, 1994 turnyr\xc4\x85 "Chess Open of Eupen", 1995 met\xc5\xb3 turnyr\xc4\x85 Sankt Peterburge, 1996 met\xc5\xb3 Rusijos \xc4\x8dempionat\xc4\x85, 1997 met\xc5\xb3 \xc5\xa1achmat\xc5\xb3 didmeistri\xc5\xb3 turnyr\xc4\x85 Sankt Peterburge, 1997 met\xc5\xb3 Arhuso turnyr\xc4\x85, 1997 met\xc5\xb3 pasaulio komandin\xc4\xaf \xc4\x8dempionat\xc4\x85 Liucernoje, 1998 met\xc5\xb3 Badviso turnyr\xc4\x85, 2000 met\xc5\xb3 Hugenveno turnyr\xc4\x85 (Nyderlandai) ir 2000 met\xc5\xb3 \xc5\xa1achmat\xc5\xb3 olimpiad\xc4\x85._NEWLINE_Su savo treneriu Genadijumi Nesiu A. Chalifmanas \xc4\xafk\xc5\xabr\xc4\x97 \xc5\xa1achmat\xc5\xb3 akademij\xc4\x85 Sankt Peterburge. Ji vadinama "Didmeistri\xc5\xb3 \xc5\xa1achmat\xc5\xb3 mokykla". \xc4\x8cia jie treniruoja \xc5\xbeaid\xc4\x97jus i\xc5\xa1 viso pasaulio, skelbdami savo moto: "\xc5\xa1achmatai = intelektas + charakteris".'